|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА  ИЗМЕНЕНИЕ НА НАРЕДБА № 4 ОТ 2015 Г. ЗА ПРИЛАГАНЕ НА МЯРКА 11 "БИОЛОГИЧНО ЗЕМЕДЕЛИЕ" ОТ ПРОГРАМАТА  ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014 – 2020 Г.** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | tzviatkov  (Постъпило по електронен път) | В действащата наредба е записано „Чл. 33. (1) 3. (нова - ДВ, бр. 19 от 2017 г., в сила от 28.02.2017 г., изм. - ДВ, бр. 18 от 2019 г., в сила от 01.03.2019 г.) документите по т. 2 удостоверяват състоянието на парцелите и произведената продукция от земеделската култура, формираща размера на подпомагане, в годината на издаването им и се предоставят за всеки от подпомаганите парцели, за които е поет ангажимент, преминали периода на преход към биологично производство по чл. 11, ал. 4;“.  Действащият текст на точка 2 от същата алинея е „2. (изм. - ДВ, бр. 18 от 2019 г., в сила от 01.03.2019 г.) до 30 септември на петата година от ангажимента, който започва да тече от подаването на първото одобрено заявление за подпомагане по съответното направление, най-малко веднъж да са получили сертификат или писмено доказателство за съответствие на произведените от тях растителни, животински или пчелни продукти с правилата на биологичното производство; сертификатът или писменото доказателство удостоверяват произведена биологична продукция“.  В Допълнителните разпоредби е записано „7. "Сертификат" или "Писмено доказателство" е документ, издаван от контролиращо лице на всеки производител или преработвател, който контролира и отговаря на изискванията на Регламент (ЕО) на Съвета № 834/2007 и на Регламент (ЕО) на Съвета № 889/2008 в областта на своята дейност. Писменото доказателство е изготвено съгласно образеца в приложение XII на Регламент (ЕО) на Съвета № 889/2008.“  Приложение XII от Регламент на Комисията (ЕО) № 889/2008 от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола е със следното съдържание:  ПРИЛОЖЕНИЕ XII  **Модел за писмено доказателство за оператора в съответствие с член 29, параграф 1 от Регламент (ЕО)  № 834/2007, посочен в член 68 от настоящия регламент**   |  |  | | --- | --- | | **Модел за писмено доказателство за оператора в съответствие с член 29, параграф 1 от Регламент (ЕО) № 834/2007**  Номер на документ: | | | Име и адрес на оператора:  Главна дейност (производител, заготвител, вносител и др.) | Име, адрес и кодов номер на надзорен или контролен орган: | | Групи продукти/дейност:  – Растения и растителни продукти  – Животни и животински продукти:  – Обработени продукти: | определени като:  биологични продукти, продукти от преход към биологично производство и също небиологично производство, при паралелно производство/преработка съгласно член 11 от Регламент (ЕО) № 834/2007 | | Период на валидност:  Растителни продукти от ….. до …….  Животински продукти от ….. до …….  Обработени продукти от ….. до ……. | Дата на контрол/и: | | Този документ се издава въз основа на член 29, параграф 1 от Регламент (ЕО) № 834/2007 и от Регламент (ЕО) № [889/2008]. Деклариращият оператор е подложил дейността си на контрол и изпълнява изискванията, определени в горепосочените регламенти.  Дата, място:  Подпис от името на издаващия контролен/надзорен орган: | |   Предлагам да се уточнят изискванията към съдържанието на документа „сертификат“, защото няма такива в наредбата или регламента.  Предлагам да се разшири обхвата на определението за „Писменото доказателство“, защото в образеца по Приложение XII няма място и текстове за описване на:  - състоянието на парцелите и  - произведената продукция | Не се приема | В § 1, т. 7 на допълнителните разпоредби на Наредба № 4 от 2015 г. за прилагане на мярка 11 "Биологично земеделие" от Програмата за развитие на селските райони за периода 2014 – 2020 г. е посочено определението на „Сертификат“ или „Писмено доказателство“ съгласно изискванията на Регламент (ЕО) на Съвета № 834/2007 и на Регламент (ЕО) на Съвета № 889/2008 в областта на своята дейност. Документите, които се представят пред ДФЗ-РА следва да отговарят на тези изисквания. |
|  | Национална Био Асоциация  (Постъпило по електронен път) | Национална Био Асоциация изцяло приема така предложените промени, като изразява, че те са изцяло в интерес на всички био производители и са по същество наложителни и навременни. Приемаме позиция, че е необходимо малко допълнение към така представения нормативен акт, като Ви  П Р Е Д Л А Г А М Е : |  |  |
|  |  | В чл. 33, ал. 1 да се създаде нова т. 4 с букви „а“ и „б“, като досегашната т.4, променя настоящият си пореден ред и става т. 5: Нова: „чл. 33,ал. 1 т.4 а) Когато в изпълнение на т. 2 и т. 3, в представените документи са посочени прогнозни количества на произвежданата продукция от подпомаганите парцели, то тогава всеки земеделски стопанин, може да актуализира тези количества, като представи писмен документ в ДФ „Земеделие“ РА в срока по чл. 39, т. 1, буква „в“. б) В случай, че такава актуализация не бъде представена, прогнозните количества се приемат за окончателни, като в тези случаи земеделският стопанин не може да реализира на пазара по-големи количества продукция от вече представените, за съответната година.“    М О Т И В И :  Голяма част от проверките осъществявани от контолните органи по сертификация на биологичните стопанства се правят в период, когато продукцията, все още не е прибрана или се прибира в момента. Това от своя страна означава, че контролният орган, за да бъде обективен в издадения сертификат за съответствие с правилата на биологичното производство, следва да посочи прогнозни стойности на произвеждания продукт. Практически невъзможно е да се правят допълнителни проверки на всички земеделски стопани в кратък срок след приключване на стопанската година, за да се въвеждат допълнителни корекции във вече издадените сертификати за съответствие. От една страна като стимулиращ ефект, сме предложили възможността на всеки земеделски стопанин, сам да актуализира и представи необходимите документи пред ДФ „Земеделие“ РА за действително произведените от него количества продукция. А от друга и като санкция е и изтичащия преклозивен срок (30 ноември), в случай че не се актуализират прогнозните количества продукция, то произведените в по-големи обеми стока, да не могат да бъдат реализирани на пазара като биологична. | Не се приема | Предложенията не са свързани с изисквания при прилагането на мярка 11 „Биологично земеделие“, а касаят въвеждане допълнителни изисквания, когато Контролиращо лице предостави документ за прогнозни количества на произвежданата продукция и последващата им актуализация, свързана и с предлагането на пазара на биологична продукция. Въвеждането на прогнозни количества в Наредба № 4 от 2015 г. не съответства на приложимото национално законодателство, доколкото съгласно чл. 48, ал. 9 от Наредба № 5 от 3 септември 2018 г. за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица г. контролиращото лице издава документ по смисъла на чл. 29, параграф 1 от Регламент (ЕО) № 834/2007 на оператор, съответно подизпълнител, с който има сключен договор за контрол и сертификация. Документът трябва да отговаря на посочените изисквания в приложения XII и XIIа от Регламент (ЕО) № 889/2008, както и да съдържа количество произведена продукция. |
|  | Българска Асоциация Биопродукти  (Постъпило по електронен път) | Наистина е наложително спешно да се приемат промени в Наредбата точно по поставените проблеми в Доклада към Наредбата.  Напълно подкрепяме промяната на срока за предоставяне на документите в 5-тата година от поемането на ангажименти. /§ 1 т. 1 и § 2/ |  |  |
|  |  | Изменението на § 1 т. 2 обаче не решава нито един от останалите проблеми в наредбата, поставени от нас в становище, изпратено до Министерство на земеделието, храните и горите.  Премахването на думите „всеки от“ не променя смисъла на изискването да се предоставя сертификат или писмено доказателство за добив на всеки парцел, тъй като думата „парцелите“ дори без определението „всеки от“, също означава всички парцели.  Смятаме, че цялата точка 3 към ал.1, чл.33, трябва да отпадне. Тази точка налага изисквания, каквито не съществуват нито в Регламент 834 /ЕО/, нито в Регламент 889 /ЕО/, нито в националното законодателство, касаещо биологичното производство. Никъде не се изисква издаване на сертификати или писмени доказателства за продукция по парцели, навсякъде става дума за продукти и продукция като цяло. Измерването поотделно на добиви от всяко едно поле е практически неприложимо, тъй като продукцията се измерва на определени места, пунктове, кантари след прибирането им в съответния период и не може да бъде разделяна по отделни полета, които понякога са разделени от един слог или стопански път.  Това изискване поставя и много други казуси – как ще се представи добив от пасища, които са предназначени за пасане от животни и не се косят?  Как ще се представи добив от неплододаващи овошки /напр. орехи или други овощни видове, засадени например през 2-ра или 3-та година от ангажимента/?  Как ще се представи добив при пропадане на продукция, природни катаклизми или просто неблагоприятна година за определен вид култура?  Какво ще се случи при техническа грешка при изписване дори на един парцел?  Тази точка поставя под риск стотици ангажименти по мярката на добросъвестни биологични производители. | Не се приема | Посоченото в чл. 33, ал. 1, т. 3 изискване бенефициентите да имат издаден сертификат или писмено доказателство, което да удостоверява състоянието на парцелите и произведената продукция от земеделската култура, формираща размера на подпомагане, в годината на издаването им и се предоставят за всеки от подпомаганите парцели, за които е поет ангажимент, преминали периода на преход към биологично производство е в сила от 28.02.2017 г., обнародвано в ДВ, бр. 19 от 2017 г. (изм. - ДВ, бр. 18 от 2019 г., в сила от 01.03.2019 г.)  Текстовете на одобрената ПРСР 2014-2020 г. от първата година на прилагане на мярката въвеждат условие до края на петгодишния период на прилагане на дейността поне веднъж да се получи сертификат за съответствие на произведената от него растителна или животинска продукция с правилата на биологичното производство.  В резултат на общественото обсъждането на предлаганите изменения е постъпило предложение информация за произведената продукция да се предоставя обобщено за земеделските парцели. Това предложение не противоречи на текстовете на одобрената ПРСР 2014-2020 г., съгласно която по подмярката ще се подпомагат земеделски стопани, които притежават документ, издаден от Контролиращо лице, доказващ, че парцелите им са преминали периода на преход към биологично производство.  С оглед на промените, съгласно които произведената продукция следва да се предоставя обобщена за земеделските парцели, предложението за диференциране на санкцията е неприложимо. |
|  |  | Предлагаме да се възстанови стария текст на Наредба № 4, като отпадне изцяло точка 3 към ал.1, чл.33 и се възстанови изискването за представяне на Сертификат за биологична продукция за стопанството, без обвързването му с парцели и култури – така, както е било изискването при поемането на 5-годишните ангажименти.  В случай че предложението ни по т.1 не бъде прието, предлагаме да се диференцира санкцията за неизпълнение на изискването на чл.33, ал.1, т.3 според тежестта на неизпълнението.  В тази връзка предлагаме чл.15, ал. 4, т.1 да придобие следния вид:  (4) (Изм. - ДВ, бр. 19 от 2017 г., в сила от 28.02.2017 г.) Подпомаганите земеделски стопани възстановяват изцяло или частично получената до момента финансова помощ по съответното направление заедно със законните лихви, когато:  1. след изтичане на сроковете по чл. 11, ал. 4 не са предоставили в Държавен фонд "Земеделие" в срока по чл. 33, ал. 1, т. 2 сертификат или писмено доказателство за съответствие на произведените растителни, животински или пчелни продукти с правилата на биологично производство. ; При непредставяне на сертификат или писмено доказателство за съответствие на произведените растителни, животински или пчелни продукти с правилата на биологично производство за нито един парцел или животинска продукция, се възстановява 100 % от изплатената финансова помощ; При непредставяне на сертификат или писмено доказателство за съответствие на произведените растителни, животински или пчелни продукти с правилата на биологично производство за отделен парцел/парцели, се възстановява % от изплатената финансова помощ, съответстващ на процентът на площта на съответния парцел/парцели спрямо площта на целия ангажимент. |  |  |